b'\n_START_ARTICLE_\nRudolf Stammler\n_START_PARAGRAPH_\nRudolf Stammler (19. helmikuuta 1856 Alsfeld, Saksa \xe2\x80\x93 25. huhtikuuta 1938 Wernigerode, Saksa) oli saksalainen oikeusoppinut ja oikeusfilosofi. H\xc3\xa4n toimi professorina Marburgissa 1882\xe2\x80\x931884, Gie\xc3\x9feniss\xc3\xa4 1884, Hallessa 1885\xe2\x80\x931916 ja Berliiniss\xc3\xa4 1916\xe2\x80\x931923._NEWLINE_Stammler oli uuskantilaisuuden edustaja, joka uudisti maansa systemaattisen oikeusfilosofian. Toisin kuin monet muut aikansa oikeusfilosofit, h\xc3\xa4n etsi parasta mahdollista tapaa mukauttaa lait yhteiskuntaan. H\xc3\xa4n katsoi, ettei tapa ollut muuttumaton, vaan kuvasti kulloisenkin hetken yhteiskunnallisen yhteisymm\xc3\xa4rryksen astetta. Stammlerin mukaan ei ollut olemassa aina ja kaikkialla oikeudenmukaista oikeuden sis\xc3\xa4lt\xc3\xb6\xc3\xa4, vaan se saattoi jonain hetken\xc3\xa4 muuttua ep\xc3\xa4oikeudenmukaiseksi inhimillisten halujen ja yhteiskunnan muuttuessa.'